18. ΑΝΑΓΚ. ΝΟΜΟΣ υπ’ αριθ. 664 της 13/15 Νοεμ. 1945 (ΦΕΚ Α' 280) Περί διατάξεων αφορωσών την κατάστασιν των μονίμων αξιωματικών και ανθυπασπιστών του στρατού ξηράς και της Χωροφυλακής από απόψεως σωματικής ικανότητος. Άρθρ.1.-Δια την κατάστασιν των μονίμων Αξιωματικών και Ανθυπασπιστών του Στρατού Ξηράς και της Χωροφυλακής από απόψεως σωματικής ικανότητος, εφαρμόζονται αποκλειστικώς αι διατάξεις του Α.Ν. της 25/1/1936 "περί καταστάσεως Αξιωματικών", ως ούτος ετροποποιήθη και συνεπληρώθη μέχρι της 20ής Απρ. 1941. Πάσα διάταξις, εκδοθείσα από 20 Απρ. 1941 μέχρι 12 Οκτ. 1944 και ρυθμίζουσα άλλως το αντικείμενον τούτο, καταργείται. Άρθρ.2-3.(Μεταβατικαί διατάξεις). Άρθρ.4.-1.Αι διατάξεις του παρόντος Α. Νόμου δεν εφαρμόζονται δια τους Αξιωματικούς και Ανθυπασπιστάς, τους υπαχθέντας εις τον Νόμ. 4506/1930 "περί καταστάσεως παθόντων εν πολέμω Αξιωματικών και Ανθυπασπιστών", ως ούτος ετροποποιήθη και συνεπληρώθη μεταγενεστέρως. 2.Ωσαύτως δεν εφαρμόζονται δια τους Αξιωματικούς και Ανθυπασπιστάς, οίτινες εμπίπτουσι μεν εις τας διατάξεις ταύτας, εκρίθησαν όμως τελικώς ικανοί δια την στρατιωτικήν υπηρεσίαν παρά της Ανωτάτης του Στρατού Υγειονομικής Επιτροπής. Άρθρ.5.-1.Πάσα λεπτομέρεια, αναγκαία δια την εκτέλεσιν του παρόντος Νόμου, ρυθμίζεται δια διαταγών του Υπουργού των Στρατιωτικών. Σελ. 1129 Κατάσταση Αξιωματικών 36.Ν.β.13-18 "1α.Πάσαι αι εκ του παρόντος Νόμου αρμοδιότητες του Υπουργού των Στρατιωτικών δια τους Αξιωματικούς και Ανθυπασπιστάς της Χωροφυλακής ανήκουσιν εις τον Υπουργόν Δημοσίας Τάξεως". Η παρ. 1α προσετέθη δια του Α.Ν. 923/1946. 2.Ο Νόμ. 122/45 "περί διατάξεων αφορωσών την κατάστασιν των μονίμων Αξιωματικών και Ανθυπασπιστών από απόψεως σωματικής ικανότητος" καταργείται αφ’ ης ίσχυσεν. 3.Ο παρών Α. Νόμος ισχύει από της δημοσιεύσεώς του εις την Εφημερίδα της Κυβερνήσεως υποβληθήσεται δε προς κύρωσιν εις την Βουλήν άμα συνερχομένην. 